李獨攜酒見訪
作者：李涉
朝代：唐

paragraphs: 曉齋獨坐霜景寒，草堂逸士來相干。
風神左峭心意濶。
自言山中新醖熟，手挈一壺兼一軸。
果然文字稱儀容，已覺建安風彩俗。
嗟予潦倒身無成，偶因章句生浮名。
就中憐愛李景儉，酒狂大語欺奴兵。
老夫昔逐巴江岸，唱得《竹枝》腸欲斷。
爲君試發一聲看，九派煙霞愁漫漫。
（影印本《詩淵》第一冊一三一頁）。